ddrg/super_eurlex huggingface dataset:
A Tanács 3528/89/EGK rendelete

(1989. november 23.)

a vám- és statisztikai nómenklatúráról, valamint a Közös Vámtarifáról szóló 2658/87/EGK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 28., 43. és 113. cikkére,

tekintettel a Bizottság javaslatára,

tekintettel az Európai Parlament véleményére [1],

mivel az Európai Bíróság a szerződés 28. és 113. cikkének hatóköréről hozott legutóbbi döntésének fényében úgy tűnik, hogy a 2658/87/EGK rendeletet [2] hibás jogi alapon fogadták el, minthogy a Tanács a Bizottság által javasolt jogalapot, nevezetesen a szerződés 28., 43. és 113. cikkét, kiegészítette a szerződés 235. cikkével, amely eltérő döntéshozatali eljárásra hív fel; mivel a Bizottság ennek következtében az ügyet az Európai Bírósághoz utalta az említett rendelet megsemmisítésére irányuló eljárás céljából;

mivel annak érdekében, hogy a Bizottság vissza tudja vonni intézkedését, és hogy a szóban forgó jogi aktust ne kelljen semmisnek nyilvánítani, a szerződés 235. cikkére, mint a 2658/87/EGK rendelet jogalapjára történő utalást el kell hagyni,

ELFOGADTA EZT A RENDELETET:

1. cikk

A 2658/87/EGK rendelet első bevezető hivatkozása helyébe a következő szöveg lép:

"tekintettel az Európai Gazdasági Közösséget létrehozó szerződésre és különösen annak 28., 43. és 113. cikkére".

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 1987. szeptember 10-től kezdődő hatállyal kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. november 23-án.

a Tanács részéről

az elnök

E. Cresson

[1] 1989. október 13-i vélemény (a Hivatalos Lapban még nem tették közzé).

[2] HL L 256., 1987.9.7., 1. o.

--------------------------------------------------
A Bizottság 2690/89/EGK rendelete

(1989. szeptember 6.)

a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló 3143/85/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 763/89/EGK rendelettel [1] módosított, a tej és tejtermékek piacának közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (7) bekezdésére,

mivel a legutóbb az 1953/89/EGK rendelettel [3] módosított 3143/85/EGK bizottsági rendelet [4] előírja, hogy a vaj eladási árának a vajkoncentrátum zsírtartalmának megfelelően kell változnia; mivel a vaj és az intervenciós készletek piacának jelenlegi helyzetét figyelembe véve az ilyen jellegű eltérésre a továbbiakban nincs szükség; mivel ennek megfelelően a vajra egységes eladási árat kell rögzíteni;

mivel pontosabban kell meghatározni azt az időpontot, amikor a 3143/85/EGK rendelet 2a. cikkének (5) bekezdésében előírt feldolgozási biztosítékot letétbe kell helyezni;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 3143/85/EGK rendelet a következőképpen módosul:

1. A 2. cikkben:

- az (1) bekezdés helyébe a következő szöveg lép:

"(1) Az 1. cikk hatálya alá tartozó vajat az érintett intervenciós hivatal által az adásvételi szerződés megkötése napján a raktártelepről való kiléptetéskor alkalmazott vételárral megegyező áron kell eladni, levonva belőle 100 kilogrammonként 151 ECU-t a legalább 96 %-os zsírtartalmú vajkoncentrátummá történő feldolgozás esetén.";

- a (4) bekezdés első albekezdésében a "250 ECU" összeg helyébe "200 ECU" lép;

- a (4) bekezdés második albekezdésében a "vajkoncentrátum zsírtartalma" szavakat el kell hagyni.

2. A 2a. cikk (5) bekezdésének első albekezdésében a "mielőtt a vajat a kiskereskedelem átveszi" szöveg helyébe a "(6) bekezdésben említett 15 napos határidőn belül" szöveg lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. szeptember 6-án.

a Bizottság részéről

Ray Mac Sharry

a Bizottság tagja

[1] HL L 84., 1989.3.29., 1. o.

[2] HL L 148., 1968.6.28., 13. o.

[3] HL L 187., 1989.7.1., 102. o.

[4] HL L 298., 1985.11.12., 9. o.

--------------------------------------------------
A Bizottság 489/89/EGK rendelete

(1989. február 24.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 20/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján, a 2. oszlopban feltüntetett megfelelő KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. február 24-én.

a Bizottság részéről

Christiane Scrivener

a Bizottság tagja

[1] HL L 4., 1989.1.6., 19. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

1 | 2 | 3 |

Papucs textil felsőrésszel és ráragasztott, pamut anyagból készült talppal, amelynek a talajjal érintkező felületén műanyag réteg látható. | 64041910 | A besorolást a Kombinált Nómenklatúra 1. és 6. általános értelmezési szabálya, a 64. árucsoporthoz tartozó megjegyzek 3. pontja, valamint a 6404 és a 64041910 KN-kód szövege határozza meg. A termék nem sorolható be a 64052091 KN-kód alá, mivel a fent említett megjegyzés értelmében a talpat műanyagnak kell tekinteni. |

--------------------------------------------------
A Tanács 3070/90/EGK rendelete

(1990. október 22.)

az Európai Gazdasági Közösség és a Jordán Hasimita Királyság között létrejött együttműködési megállapodáshoz csatolt, a "származó termék" fogalmának meghatározásáról és az igazgatási együttműködés módszereiről szóló jegyzőkönyv 6. és 17. cikkének ismételt módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Gazdasági Közösség és a Jordán Hasimita Királyság között létrejött együttműködési megállapodást [1] 1977. május 3-án írták alá, és az 1978. november 1-jén hatályba lépett;

mivel az Együttműködési Tanács 3/84 határozatával [2] módosított, az említett megállapodáshoz csatolt, a "származó termék" fogalmának meghatározásáról és az igazgatási együttműködés módszereiről szóló jegyzőkönyv (a továbbiakban: "a jegyzőkönyv") 6. cikke [3] előírja, hogy az ECU-ben kifejezett összegekre vonatkozó bázisidőpont automatikus megváltozásakor a Közösség, ha szükséges, felülvizsgált összegeket vezethet be;

mivel bizonyos nemzeti valutákban az ECU 1988. október 1-jei egyenértéke alacsonyabb volt, mint az 1986. október 1-jei megfelelő érték; mivel a bázisidőpont automatikus megváltozása az érintett nemzeti valutákra történő átváltáskor csökkentené azokat a határértékeket, amelyek lehetővé teszik az egyszerűsített bizonyító erejű okmányok bemutatását; mivel az ilyen hatás kiküszöbölése érdekében meg kell emelni ezeket az ECU-ben kifejezett határértékeket,

ELFOGADTA EZT A RENDELETET:

1. cikk

A jegyzőkönyv a következőképpen módosul:

1. A 6. cikk (1) bekezdése második albekezdésében a 2590 ECU összeg helyébe a 2820 ECU összeg lép;

2. A 17. cikk (2) bekezdésében a 180 ECU összeg helyébe a 200 ECU összeg, az 515 ECU összeg helyébe pedig az 565 ECU összeg lép.

2. cikk

Ez a rendelet 1990. november 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1990. október 22-én.

a Tanács részéről

az elnök

G. De Michelis

[1] HL L 268., 1978.9.27., 2. o.

[2] HL L 81., 1985.3.23., 8. o.

[3] HL L 268., 1978.9.27., 24. o.

--------------------------------------------------
A Tanács 3800/91/EGK rendelete

(1991. december 23.)

a 3906/89/EGK rendeletnek a gazdasági támogatás további közép- és kelet-európai országokra történő kiterjesztésére irányuló módosításáról

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a Közösség és tagállamai úgy döntöttek, hogy egyes harmadik országokkal együtt összehangolt intézkedéseket tesznek a Bulgáriában, Csehszlovákiában, Magyarországon, Lengyelországban, Romániában és Jugoszláviában folyó gazdasági és szociális reformok támogatása érdekében; mivel ebből a célból a 2698/90/EGK rendelet [3] által módosított 3906/89/EGK rendelet [4] megállapítja a gazdasági és humanitárius támogatás feltételeit;

mivel a 24-ek Csoportjának képviselői 1991. szeptemberében megállapodtak abban, hogy a gazdasági segítségnyújtást kiterjesztik Albániára, Észtországra, Litvániára és Lettországra;

mivel a 3906/89/EGK rendelet hatályának kiterjesztése az említett országokra megfelelő eszközöket nyújt a vállalt kötelezettségek teljesítéséhez;

mivel ezenkívül a támogatás kiterjesztésének feltételei fennállnak a szóban forgó országokban;

mivel az 1990. október 3-án megvalósult német egység azt jelenti, hogy a "Német Demokratikus Köztársaság" tételt törölni kell a 3906/89/EGK rendelet gazdasági támogatásra jogosult közép- és kelet-európai országokat felsoroló mellékletéből,

ELFOGADTA EZT A RENDELETET:

1. cikk

A 3906/89/EGK rendelet mellékletében:

1. a felsorolás a következő országokkal egészül ki: "Albánia, Észtország, Lettország és Litvánia";

2. a felsorolásból a következő tételt el kell hagyni: "Német Demokratikus Köztársaság."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

A rendeletet Észtország, Lettország és Litvánia tekintetében 1992. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. december 23-án.

a Tanács részéről

az elnök

Y. Van Rooy

[1] HL C 313., 1991.12.4., 13. o.

[2] Az 1991. december 13-án adott vélemény (a Hivatalos Lapban még nem tették közzé).

[3] HL L 257., 1990.9.21., 1. o.

[4] HL L 375., 1989.12.23., 11. o.

--------------------------------------------------
A Bizottság 3777/91/EGK rendelete

(1991. december 18.)

az intervenciós hivatalok birtokában lévő, közösségi felhasználásra szánt borászati eredetű alkohol értékesítésére vonatkozó folyamatos pályázati felhívás megnyitásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1734/91/EGK rendelettel [1] módosított, a borpiac közös szervezéséről szóló, 1987. március 16-i 822/87/EGK tanácsi rendeletre [2],

tekintettel a 822/87/EGK rendelet 35., 36. és 39. cikkében említett lepárlási folyamatok során nyert és az intervenciós hivatalok birtokában lévő alkohol forgalomba hozatalára vonatkozó általános szabályok megállapításáról szóló, 1988. december 12-i 3877/88/EGK tanácsi rendeletre [3] és különösen annak 1. cikkére,

mivel a legutóbb a 3776/91/EGK rendelettel módosított [4] 1780/89/EGK bizottsági rendelet [5] megállapítja a 822/87/EGK rendelet 35., 36. és 39. cikkében említett lepárlási folyamatok során nyert és az intervenciós hivatalok birtokában lévő alkohol forgalomba hozatalára vonatkozó részletes szabályokat; mivel a folyamatos pályázati felhívások szabályait a 3776/91/EGK rendelet módosította;

mivel az alkohol raktározásának költségei miatt az új ipari felhasználásra szánt, boralkohol értékesítése céljából újabb folyamatos pályázati felhívás megnyitására van szükség;

mivel az e rendeletben előírt intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

(1) A 822/87/EGK rendelet 35., 36. és 39. cikkében említett lepárlási folyamatok során nyert és a spanyol, francia, olasz és görög intervenciós hivatalok birtokában lévő 100 %-os alkoholt folyamatos pályázati felhívás útján értékesítik.

(2) Az említett pályázati eljárás útján odaítélt alkohol éves mennyisége nem lépheti túl a 400000 hektolitert.

(3) Az 1780/89/EGK rendelet 2. cikkével összhangban az eladásra kínált alkoholt a Közösségen belül kell felhasználni.

2. cikk

Az eladást az 1780/89/EGK rendelettel és különösen annak 2–9. és 29–38. cikkével összhangban kell lebonyolítani.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. december 18-án.

a Bizottság részéről

Ray Mac Sharry

a Bizottság tagja

[1] HL L 163., 1991.6.26., 6. o.

[2] HL L 84., 1987.3.27., 1. o.

[3] HL L 346., 1988.12.15., 7. o.

[4] HL L 356., 1991.12.24., 43. o.

[5] HL L 178., 1989.6.24., 1. o.

--------------------------------------------------
A Tanács 1084/92/EGK, Euratom, ESZAK rendelete

(1992. április 28.)

a Bizottság elnökének és tagjainak, a Bíróság elnökének, bíráinak, főtanácsnokainak és hivatalvezetőjének járandóságairól, valamint az Elsőfokú Bíróság elnökének, tagjainak és hivatalvezetőjének járandóságairól szóló 422/67/EGK, 5/67/Euratom rendelet, illetve az Európai Számvevőszék tagjainak járandóságairól szóló 2290/77/EGK, Euratom, ESZAK rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Közösségek egységes Tanácsának és egységes Bizottságának létrehozásáról szóló, 1965. április 8-án Brüsszelben aláírt szerződésre, és különösen annak 6. cikkére,

tekintettel az Európai Szén- és Acélközösséget létrehozó szerződésre, és különösen annak 78e. cikkére,

tekintettel az Európai Gazdasági Közösséget létrehozó szerződésre, és különösen annak 206. cikkére,

tekintettel az Európai Atomenergia-közösséget létrehozó szerződésre, és különösen annak 180. cikkére,

tekintettel az Európai Közösségek kiváltságairól és mentességeiről szóló jegyzőkönyvre, és különösen annak 20. és 21. cikkére,

mivel az Európai Közösségek tisztviselőinek személyzeti szabályzata és az e Közösségek egyéb alkalmazottaira vonatkozó alkalmazási feltételek – ideiglenes hozzájárulás bevezetésének tekintetében történő – módosításáról szóló, 1991. december 19-i 3831/91/ESZAK, EGK, Euratom tanácsi rendelet [1] az Európai Közösségek tisztviselőinek személyzeti szabályzatát kiegészítette az ideiglenes hozzájárulást bevezető 66a. cikkel;

mivel az ideiglenes hozzájárulásnak értelemszerűen vonatkoznia kell a Bizottság elnökére és tagjaira, a Bíróság elnökére, bíráira, főtanácsnokaira és hivatalvezetőjére, az Elsőfokú Bíróság elnökére, tagjaira és hivatalvezetőjére, valamint a Számvevőszék tagjaira,

ELFOGADTA EZT A RENDELETET:

1. cikk

(1) A 422/67/EGK, 5/67/Euratom rendelet [2] 19a. cikkének helyébe a következő rendelkezés lép:

"19a. cikk

A tisztviselők személyzeti szabályzatának 66a. cikkét a Bizottság elnökére és tagjaira, a Bíróság elnökére, bíráira, főtanácsnokaira és hivatalvezetőjére, valamint az Elsőfokú Bíróság elnökére, tagjaira és hivatalvezetőjére megfelelően kell alkalmazni."

(2) A 2290/77/EGK, Euratom, ESZAK rendelet [3] 19a. cikkének helyébe a következő rendelkezés lép:

"19a. cikk

A tisztviselők személyzeti szabályzatának 66a. cikkét a Számvevőszék tagjaira megfelelően kell alkalmazni."

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ezt a rendeletet 1992. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1992. április 28-án.

a Tanács részéről

az elnök

Arlindo Marques Cunha

[1] HL L 361., 1991.12.31., 7. o.

[2] HL L 187., 1967.8.8., 1. o. A legutóbb a 3835/91/ESZAK, EGK, Euratom rendelettel (HL L 361., 1991.12.31., 16. o.) módosított rendelet.

[3] HL L 268., 1977.10.20., 1. o. A legutóbb a 2426/91/EGK, Euratom, ESZAK rendelettel (HL L 222., 1991.8.10., 1. o.) módosított rendelet.

--------------------------------------------------
A Bizottság 1035/92/EGK rendelete

(1992. április 24.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 627/92/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy teljesen a Kombinált Nómenklatúrán alapul, vagy azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett megfelelő KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. április 24-én.

a Bizottság részéről

Christiane Scrivener

a Bizottság tagja

[1] HL L 68., 1992.3.13., 9. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-KÓD szerinti besorolás | Indoklás |

(1) | (2) | (3) |

Martilapu és borsmenta leveléből készült, dohányt nem tartalmazó cigaretta. | 24029000 | A besorolást a Kombinált Nómenklatúra 1. és 6. általános értelmezési szabályai, a 24. árucsoporthoz fűzött 1. megjegyzés, valamint a 2402 és a 24029000 KN-kód megfogalmazása határozzák meg (lásd még a Harmonizált Rendszerben a 2402 vámtarifaszámhoz fűzött magyarázó megjegyzéseket). |

--------------------------------------------------
A Bizottság 2812/92/EGK rendelete

(1992. szeptember 25.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1039/92/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, amelyeket minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, vagy azt további albontással egészíti ki, továbbá amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján a 2. oszlopban megjelölt megfelelő KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1992. szeptember 25-én.

a Bizottság részéről

Christiane Scrivener

a Bizottság tagja

[1] HL L 110., 1992.4.28., 42. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-KÓD szerinti besorolás | Indoklás |

(1) | (2) | (3) |

vanádiumtartalommal | 79,5 tömegszázalék |

nitrogéntartalommal | 12,0 tömegszázalék |

széntartalommal | 7,0 tömegszázalék |

| | 28499050 | A besorolást a Kombinált Nómenklatúra 1. és 6. általános értelmezési szabályai, valamint a 2849, a 284990, a 28499050 és a 2850 KN-kód megfogalmazása határozzák meg. Lásd még a Harmonizált Rendszerben a 28.49 vámtarifaszám C. részének magyarázó megjegyzéseit. |

Vanádium-karbonitrid:

vanádiumtartalommal | 79,0 tömegszázalék |

nitrogéntartalommal | 16,0 tömegszázalék |

széntartalommal | 3,5 tömegszázalék |

| | 28499050 | A besorolást a Kombinált Nómenklatúra 1. és 6. általános értelmezési szabályai, valamint a 2849, a 284990, a 28499050 és a 2850 KN-kód megfogalmazása határozzák meg. Lásd még a Harmonizált Rendszerben a 28.49 vámtarifaszám C. részének magyarázó megjegyzéseit. |

--------------------------------------------------